b'\n_START_ARTICLE_\nNogometni klub Beltinci\n_START_SECTION_\nZgodovina nogometa v Beltincih\n_START_PARAGRAPH_\nNogomet ima v Beltincih dolgoletno tradicijo. Z njim so se za\xc4\x8deli ukvarjati \xc5\xbee ob koncu dvajsetih let. Sprva so ga igrali na zelenici pri farni cerkvi, potem pa se je igranje preselilo na pa\xc5\xa1nik, na ju\xc5\xbeni strani sedanjega stadiona. Prvo igri\xc5\xa1\xc4\x8de je bilo urejeno ob cesti Beltinci - Gan\xc4\x8dani, ki so ga uporabljali do leta 1941, ko je dejavnost zaradi vojne za nekaj \xc4\x8dasa zamrla. Leta 1942 je takratna grofica dovolila, da so za 10 metrov raz\xc5\xa1irili telovadi\xc5\xa1\xc4\x8de ob koncu vasi. Na tem igri\xc5\xa1\xc4\x8du so igrali prijateljske tekme v \xc4\x8dasu druge svetovne vojne. Po osvoboditvi pa je Dr\xc5\xbeavno posestvo Beltinci nogometa\xc5\xa1em zemlji\xc5\xa1\xc4\x8de odvzelo. V zameno so dobili na voljo zemlji\xc5\xa1\xc4\x8de v sedanji Cankarjevi ulici.\n_START_SECTION_\n1949 - 1990\n_START_PARAGRAPH_\nLeta 1946 je bil v Beltincih ustanovljen prvi nogometni klub pod imenom Nogometni klub Mladost Beltinci, ki je bil registriran pri Mariborski nogometni podzvezi, nogometa\xc5\xa1i pa so se vklju\xc4\x8dili tudi v tekmovanje okrajne nogometne lige in ga \xc5\xa1tejemo za mejnik organiziranega nogometa v Beltincih. \xc5\xbdal pa je klub \xc4\x8dez nekaj \xc4\x8dasa prenehal delovati. Leta 1954 je bil ustanovljen klub pod imenom Nogometni klub Beltinci, mo\xc5\xa1tvo pa je tekmovalo v vzhodni skupini Nogometne podzveze Maribor. Zaradi organizacijskih, kadrovskih in finan\xc4\x8dnih te\xc5\xbeav so prenehali tekmovati, delo v klubu pa je zamrlo. Za beltinski nogomet je bilo prelomno leto 1960, ko so delo v klubu zopet o\xc5\xbeiveli in se vklju\xc4\x8dili v tekmovanje pomurske nogometne lige. Leta 1973 je pokroviteljstvo prevzela Tovarna pletenin Beltinka iz Beltinec in klub se je preimenoval v Nogometni klub Beltinka. V \xc4\x8dasu pred osamosvojitvijo Slovenije so bili beltinski nogometa\xc5\xa1i sedemkrat prvaki pomurske nogometne lige in \xc5\xa1tirikrat prvaki prve sobo\xc5\xa1ke medob\xc4\x8dinske nogometne lige. Pet let so uspe\xc5\xa1no tekmovali v vzhodni skupini slovenske conske nogometne lige, leto dni so nastopali v mariborsko-sobo\xc5\xa1ki nogometni ligi, dve leti pa v vzhodni obmo\xc4\x8dni slovenski ligi.\n_START_SECTION_\n1991 - 1999\n_START_PARAGRAPH_\nPo osamosvojitvi Slovenije, leta 1991, so nogometa\xc5\xa1i Beltinke iz Beltinec postali prvaki v obmo\xc4\x8dni nogometni ligi vzhod in se prvi\xc4\x8d uvrstili v najvi\xc5\xa1ji razred - prvo dr\xc5\xbeavno nogometno ligo,\n_START_SECTION_\n2000 - 2006\n_START_PARAGRAPH_\nZaradi finan\xc4\x8dnih in organizacijskih te\xc5\xbeav je Nogometni klub Beltinci na koncu sezone 2005/2006 razpadel. K razpadu kluba je pripomogel predvsem veliki finan\xc4\x8dni dolg iz \xc4\x8dasa igranja v prvi ligi in katastrofalna organizacija kluba. Klub je bil zaradi odhoda ve\xc4\x8dine igralcev prisiljen odpovedati nastop v naslednji sezoni. Danes Nogometni klub Beltinci tudi pravno formalno ne obstaja ve\xc4\x8d.\n_START_SECTION_\n2006 do danes\n_START_PARAGRAPH_\nKot naslednik kluba je bil ustanovljen klub pod imenom ND Beltinci, ki je v leto\xc5\xa1nji sezoni za\xc4\x8del nastopati v 2.MNL Murska Sobota (6. liga).'